Si tens pensat de crear la teva pròpia empresa o lloc de treball, però no saps per on començar, t'oferim recursos i informació d'interès que t'ajudaran a prendre aquesta decisió i orientar-te en el procés.
Treballar pel teu compte és una opció valenta, pròpia de persones emprenedores, que et pot aportar moltes satisfaccions.
Si tens una bona idea i tens pensat creat la teva pròpia empresa, però no saps per on començar, t'oferim recursos i informació d'interès que t'ajudaran a prendre aquesta decisió i orientar-te en el procés.
A més, també pots recórrer a entitats i serveis especialitzats i optar a diversos ajuts i subvencions de les administracions.
És important saber que engegar un projecte empresarial i fer-lo rutllar és un procés complex en què cal tenir en compte molts aspectes: el teu caràcter i les teves habilitats, la viabilitat de la idea, la forma jurídica més adequada per a dur-la a terme, els tràmits que cal fer, les despeses inicials, les fonts de finançament a l'abast, etc. Informa-te'n.
Confiança i seguretat en un mateix, perseverança i constància per perseguir els objectius, energia, lideratge, baixa aversió al risc i alt nivell de responsabilitat, capacitat de prendre decisions, visió innovadora, experiència, etc. Són alguns dels trets que defineixen a les persones emprenedores i amb potencial per a autoocupar-se.
Les claus per emprendre és l'aplicatiu que t'ajudarà a treballar i incorporar un conjunt d'actituds, habilitats i destreses que contribueixen a l'èxit de qualsevol projecte empresarial: les competències emprenedores.
El primer pas en el procés de crear el teu negoci és elaborar el pla d'empresa, un document que ha d'explicar i detallar el teu projecte empresarial.
Fer el pla d'empresa t'ajudarà a planificar i analitzar la viabilitat de la idea de negoci, identificar tots els aspectes que has de tenir en compte, verificar si disposes de tota la informació necessària per a dur a terme el projecte, fixar objectius, etc. Un cop fet, el pla d'empresa serà un bon dossier descriptiu del projecte per a sol·licitar ajuts públics o suport financer i, alhora, una guia que et facilitarà la presa de decisions.
El Pla d'Empresa EN LÍNIA és l'aplicatiu que et guiarà en l'elaboració i redacció del teu projecte empresarial.
A l'hora d'escollir una forma jurídica determinada per emprendre una activitat econòmica hi ha molts factors que cal tenir en compte, a més dels exclusivament legals: si es tracta d'una iniciativa individual o col·lectiva, el lligam o vincle entre els promotors, el cost de la constitució, la possibilitat de rebre ajuts i subvencions de les institucions públiques, etc.
Les formes jurídiques per a l'autoocupació són diverses: empresari individual, societat civil, societat limitada, societat anònima, cooperativa, etc.
Per engegar el teu projecte empresarial, sigui quina sigui la forma jurídica que triïs, hauràs de fer tràmits a diversos organismes i administracions.
Cada tràmit requereix una documentació específica i té un cost associat.
Hi ha tràmits comuns a totes les empreses i uns altres d'específics per a cada forma jurídica.
Entre les gestions més habituals hi ha:
Per tal de realitzar aquests tràmits sense tenir por a equivocar-te o a oblidar-te d'alguna gestió, pots demanar assessorament a diverses entitats especialitzades o bé recórrer als serveis professionals d'una gestoria.
Per a exercir una activitat professional de manera legal com a treballador autònom calen menys tràmits que no per a crear una empresa, perquè no hi ha d'haver cap procés previ de constitució.
Per això, treballar d'autònom és la manera més senzilla d'iniciar una activitat empresarial individualment.
Abans de començar a treballar en el teu negoci has de reflexionar sobre la viabilitat del teu projecte, tenir present el tipus de finançament i ajuts als que pots optar i conèixer les passes a seguir per crear la teva pròpia empresa.
Al portal de la xarxa Emprèn hi trobaràs tota la informació.
Portal de tramitació per a empreses de la Generalitat.
Punts d'Atenció Presencial per a tràmits d'empresa
La major part d'iniciatives empresarials requereixen una gran inversió econòmica inicial (adquisició o lloguer de locals, mobiliari i equipaments, matèria primera, cost dels tràmits, etc.).
Per a afrontar aquestes despeses tens diverses opcions:
El web Xarxa Emprèn de la Generalitat té una secció de suport als emprenedors, que inclou eines per a elaborar el pla d'empresa, informació d'interès sobre formes jurídiques i tràmits que cal fer, explicació de les obligacions i incentius fiscals, accés a línies d'ajuts i finançament i un servei de consultes jurídiques en línia, entre més recursos.
Web promoguda per la Fundació Autoocupació, una entitat sense afany de lucre que té per objectiu de fomentar l'autoocupació a Catalunya.
S'ocupa de donar a conèixer l'autoocupació entre els joves i oferint suport a les persones emprenedores per a constituir i consolidar noves microempreses.
Què vol dir ser emprenedor o emprenedora?
En aquesta guia el Consell de Joventut de Barcelona recull tota la informació sobre les possibilitats que existeixen quan tens una idea i vols desenvolupar-la.
Trobaràs explicades les diferents formes que pot adoptar la teva empresa així com els avantatges i inconvenients que té cada model, per tal d'ajudar-te a decidir quin s'adequa més a les teves necessitats!